寄元九
作者：白居易
朝代：唐

paragraphs: 一病經四年，親朋書信斷。
窮通合易交，自笑知何晚。
元君在荆楚，去日唯云遠。
彼獨是何人，心如石不轉。
憂我貧病身，書來唯勸勉。
上言少愁苦，下道加餐飯。
憐君爲謫吏，窮薄家貧褊。
三寄衣食資，數盈二十萬。
豈是貪衣食，感君心繾綣。
念我口中食，分君身上暖。
不因身病久，不因命多蹇。
平生親友心，豈得知深淺。